**Aiškinamasis raštas**

**DĖL PRITARIMO PROJEKTO „Dengto futbolo maniežo statyba“ ĮGYVENDINIMUI**

1. **Sprendimo projekto esmė, tikslai ir uždaviniai**

 Teikiamu tarybos sprendimu prašoma pritarti projekto „Dengto futbolo maniežo statyba“ (toliau - Projektas) prašymo teikimui finansavimui gauti pagal Lietuvos Respublikos švietimo, mokslo ir sporto ministro 2022 m. balandžio 8 d. įsakymu Nr. V-514 “Dėl nustatytų matmenų dengtų futbolo, regbio ir kitų sporto šakų plėtrai pritaikomų maniežų įrengimo programos patvirtinimo“ patvirtintą programą ir Projekto įgyvendinimui.

1. **Projekto rengimo priežastys ir kuo remiantis parengtas sprendimo projektas**

 2022-04-08 Švietimo, mokslo ir sporto ministerija patvirtino „Nustatytų matmenų dengtų futbolo, regbio ir kitų sporto šakų plėtrai pritaikomų maniežų įrengimo programą“ (toliau – Programa). Ši Programa yra skirta savivaldybėms ir bus įgyvendinama 2022–2025 m. Jai numatyti 8 mln. eurų. Ministerija savivaldybes kviečia teikti paraiškas Programai. Programos tikslas – įrengti nustatytų matmenų dengtus maniežus.

 2022-04-08 Lietuvos Respublikos švietimo, mokslo ir sporto ministerija paskelbė kvietimą teikti prašymus gauti paramą pagal patvirtintą Programą. Prašymų teikimo terminas iki š. m. gegužės 16 d.

 Numatoma didžiausia paramos suma vienam pagal Programą pateiktam projektui – iki 2 mln.

eurų, tačiau likusi suma, reikalinga maniežui įrengti, turi būti numatyta savivaldybės finansuoti iš savų savivaldybės biudžeto ir (arba) skolintų bei kitų pritrauktų lėšų, įskaitant Europos Sąjungos paramos lėšas, kaip tai numatyta Programos 16. Punkte „Minimalūs reikalavimai, kad pateiktas prašymas būtų teikiamas svarstyti Komisijai:

16.1.   turi būti planuojama skirti savivaldybės biudžeto (kai yra savivaldybės tarybos sprendimas) ir (arba) skolintų bei kitų pritrauktų lėšų, įskaitant Europos Sąjungos paramos lėšas;“

 Projektas yra įtrauktas į Klaipėdos miesto savivaldybės 2022-2024 metų strateginį veiklos planą. Šiuo metu vyksta techninio projekto pirkimo viešųjų pirkimų procedūros - vertinami tiekėjų pasiūlymai. Planuojama, kad statybos darbai bus vykdomi 2023-2024 metais.

 **3. Sprendimo projekto metu gauti specialistų vertinimai**

Sprendimo projekto rengimo metu specialistų vertinimų ir išvadų negauta.

 **4. Išlaidų sąmatos, skaičiavimai, reikalingi pagrindimai ir paaiškinimai**

 Atsižvelgiant į projektavimo užduotį 2021-12-01 patvirtintą Administracijos direktoriaus įsakymu Nr. AD1-1388 ir parengus investicijų projektą numatoma, kad statybos darbų kaina sieks 296,00 EUR/m2 (vadovaujantis analogiškų, panašių įgyvendintų projektų statybos darbų išlaidomis). Dengto futbolo maniežo ir jo aptarnavimui reikalingos infrastruktūros plotas – 22.416 m2. Tada dengto futbolo maniežo statybos darbų išlaidos sieks 6.635.136,00 EUR (22.416 m2 x 296,00 EUR/m2). Taip pat buvo numatytos rezervo išlaidos, kurios būtų skirtos nenumatytiems, papildomiems darbams ar pan. Užsakovo rezervas siektų 10 proc. nuo darbų ir inžinerinių paslaugų vertės. Bendros rezervo išlaidos sieks 682.303,00 EUR (su PVM). Tokiu būdu bendros Klaipėdos miesto dengto futbolo maniežo statybos darbų išlaidos sieks 7.317.439,00 EUR (6.635.136,00 EUR + 682.303,00 EUR)

 **Projektavimo, techninės priežiūros ir kitos su investicijomis į ilgalaikį turtą susijusios paslaugos – 187.892,00 EUR (su PVM).**Šias išlaidas sudarys projektavimo, techninio projekto parengimo, techninio projekto ekspertizės, techninės priežiūros ir statinio projekto vykdymo priežiūros išlaidos. Šių paslaugų išlaidos buvo apskaičiuotos vadovaujantis UAB „Sistela“ pateiktais bendraisiais ekonominiais normatyvais statinių statybos kainų nustatymui. Projektavimo ir inžinerinių paslaugų išlaidos turėtų sudaryti 5 proc. nuo bendros darbų vertės (statomi nauji statiniai, kai darbų skaičiuojamoji kaina yra didesnė kaip 1,45 mln. EUR). Projektavimo darbams, techninio projekto parengimui turėtų būti skiriama 72 proc., techninio projekto ekspertizei - 7 proc., techninei priežiūrai – 14 proc., statinio projekto vykdymo priežiūrai – 7 proc. nuo projektavimo ir inžinerinių paslaugų vertės. Bendros šių paslaugų išlaidos siektų 187.892,00 EUR (su PVM) (95.000,00 EUR (projektavimas, techninis projektas. Pažymima, kad šiuo metu vyksta techninio projekto pirkimo viešųjų pirkimų procedūros - vertinami tiekėjų pasiūlymai. Techninio projekto parengimui numatyta 95.000,00 eur suma) + 23.223,00 EUR (techninio projekto ekspertizė) + 46.446,00 EUR (techninė priežiūra) + 23.223,00 EUR (statinio projekto vykdymo priežiūra)).

|  |  |  |
| --- | --- | --- |
| Eil. Nr. | Investicijų išlaidų kategorijos | Investicijų išlaidos, EUR (su PVM) |
| **I** | **Statybos, rekonstravimo, remonto ir kitų darbų išlaidos** | **7.505.331,00** |
| 1 | Dengto futbolo maniežo statybos darbų išlaidos | 7.317.439,00 |
| 1.1 | Dengto futbolo maniežo statybos darbų išlaidos | 7.317.439,00 |
| 1.1.1 | Dengto futbolo maniežo statybos darbų išlaidos | 6.635.136,00 |
| 1.1.2 | Rezervas | 682.303,00 |
| 2 | Projektavimo ir inžinerinių paslaugų išlaidos | 187.892,00 |
| 2.1 | Techninio projekto parengimo išlaidos | 95.000,00 |
| 2.1 | Ekspertizės paslaugų išlaidos | 23.223,00 |
| 2.2 | Techninės priežiūros išlaidos | 46.446,00 |
| 2.3 | Projekto vykdymo priežiūros paslaugų išlaidos | 23.223,00 |
| **II** | **Įranga, įrenginiai ir kitas turtas** | **0,00** |
| **III** | **Projekto vykdymas** | **0,00** |
| **IV** | **Informavimas apie projektą** | **0,00** |
| **V** | **Netiesioginės išlaidos ir kitos išlaidos pagal fiksuotąją projekto išlaidų normą** | **0,00** |
| **VI** | **Projekto tinkamos finansuoti išlaidos** | **7.505.331,00** |
| **VII** | **Projekto netinkamos finansuoti išlaidos** | **0,00** |
| **VIII** | **Projekto investicijos iš viso:** | **7. 505.331,00** |

 **5. Lėšų poreikis sprendimo įgyvendinimui**

 Preliminari Projekto vertė – 7,5 mln. Eur. Iš jų: VB lėšos – 2 mln. Eur, SB lėšos –– 5,5 mln. Eur.

 **6**. **Galimos teigiamos ar neigiamos sprendimo priėmimo pasekmės.**

 Neigiamų sprendimo priėmimo pasekmių nenumatoma.

PRIDEDAMA:

 1. Lietuvos Respublikos švietimo, mokslo ir sporto ministro 2022 m. balandžio 8 d. įsakymas Nr. V-514 “Dėl nustatytų matmenų dengtų futbolo, regbio ir kitų sporto šakų plėtrai pritaikomų maniežų įrengimo programos patvirtinimo“;

 2. Teritorijos tarp Baltijos pr., Šilutės pl., Debreceno g. ir Taikos pr., Klaipėdoje, detaliojo plano, patvirtinto Klaipėdos miesto savivaldybės tarybos 2006 m. sausio 26 d. Sprendimu Nr. T2-01 „Dėl teritorijos tarp Baltijos pr., Šilutės pl., Debreceno g. ir Taikos pr.,  Klaipėdoje, detaliojo plano patvirtinimo“, korektūros suplanuotos teritorijos dalyje – žemės sklypui Nr. 1 su gretimybėmis koncepcijos brėžinys.

Skyriaus vedėja Elona Jurkevičienė